open-index/open-wikipedia-markdown huggingface dataset:
FC Sète

**FC Sète** on ranskalainen jalkapalloseura, joka on perustettu tammikuussa vuonna 1914. Se oli 1930-luvulla Ranskan menestyneimpiä joukkueita, mutta nykyään se pelaa neljänneksi ylimmällä sarjatasolla Championnat National 2:ssa.

## Saavutukset
* Liigamestaruudet: 2 (1934, 1939)
* Cup-mestaruudet: 2 (1930, 1934)

## Lähteet

## Aiheesta muualla
* Joukkueen viralliset sivut
Racing Club de France

**Racing Club de France 92** on Pariisin luoteisesta esikaupungista Colombesista kotoisin oleva jalkapalloseura, joka on perustettu vuonna 1896. Se oli menestyksekäs seura vielä 1950-luvulle asti, kunnes se putosi alemmille sarjatasoille. Se nähtiin Ligue 1:ssa vielä 1980-luvulla, mutta lopulta rahavaikeudet pakottivat seuran konkurssiin ja se menetti ammattilaisasemansa. Nykyisin Racing Club de France pelaa Ranskan neljännellä sarjatasolla eli National 2 -tasolla.

## Saavutukset
* Liigamestaruudet: 1 (1936)
* Cup-mestaruudet: 5 (1936, 1939, 1940, 1945, 1949)
CO Roubaix-Tourcoing

**CO Roubaix-Tourcoing** oli ranskalainen jalkapalloseura, joka perustettiin vuonna 1945 Racing Club de Roubaix'n, Excelsior de Roubaix'n ja US Tourcoingin yhdistyttyä. Seura ylsi yllättäen jopa Ranskan liigamestariksi kaudella 1946–47. Seura kuitenkin lakkautettiin vuonna 1970.
Jeremy Wotherspoon

**Jeremy Lee Wotherspoon** (s. 26. lokakuuta 1976 Humboldt, Saskatchewan, Kanada) on kanadalainen pikaluistelija.

Wotherspoon ajautui pikaluistelun pariin aluksi vain, koska ajatteli siitä olevan hyötyä hänen jääkiekkoilu-uralleen. Hän kilpaili sekä pitkän radan että lyhyen radan pikaluistelussa ja valitsi lopulta perinteisen pikaluistelun lajikseen. 17-vuotiaana hän siirtyi Kanadan maajoukkueen kanssa Calgaryyn.

Vuonna 1997 Wotherspoon voitti ensimmäiset maailmancupin kilpailunsa. 1998 Naganon olympialaisissa hän sijoittui hopealle 500 metrillä. 2002 Salt Lake Cityn olympialaiset olivat ennakkosuosikki Wotherspoonille pettymys, kun hän kaatui heti 500 metrin lähdössä. Hän on voittanut sprintterien maailmanmestaruuden neljästi (1999, 2000, 2002, 2003), saanut hopeaa neljästi (1998, 2004, 2005, 2008) ja pronssia kerran (2001). Matkakohtaisissa MM-kisoissa Wotherspoon on voittanut kultaa 500 metrillä vuosina 2003, 2004 ja 2008, hopeaa 2001 ja pronssia 1998, 2000 ja 2005. 1000 metrillä hän on saavuttanut kultaa vuonna 2001 ja hopeaa vuosina 1998 ja 2004. Maailmancupin kokonaiskilpailun hän on voittanut 500 metrillä kahdeksan ja 1&nbsp;000&nbsp;metrillä viisi kertaa. Maailmanennätyksiä hän on tehnyt uransa aikana 16.

Wotherspoon lopetti luistelu-uransa kauden 2009–2010 jälkeen. Vuonna 2013 hän ilmoitti tekevänsä paluun ja haluavansa kilpailla Sotšin olympialaisissa 2014.

## Henkilökohtaiset ennätykset
*500 m: 34,03 (ME) – 9. marraskuuta 2007, Salt Lake City
*1 000 m: 1.07,03 – 11. marraskuuta 2007, Salt Lake City

## Lähteet
*Tulokset skateresults.com  
*Ennätykset sskating.com

### Viitteet
Tomas Jonsson

**Tomas Jonsson** (s. 12. huhtikuuta 1960 Falun) on ruotsalainen entinen jääkiekkoilija. Pelipaikaltaan hän oli puolustaja. Jonsson oli Håkan Loobin ja Mats Näslundin kanssa ensimmäinen pelaaja, joka saavutti olympiavoiton, maailmanmestaruuden sekä Stanley Cupin voiton.

Jonsson aloitti uransa MoDo AIK:n riveissä, jossa hän pelasi kaudet 1977–1981. New York Islanders varasi Jonssonin 1979 varaustilaisuuden toisella kierroksella numerolla 25. Hän siirtyi Islandersiin kaudella 1981–1982. Kauden päätteeksi Islanders voitti Stanley Cupin. Voitto toistui myös seuraavalla kaudella. Jonsson siirtyi Edmonton Oilersiin kesken kauden 1988–1989. Hän pelasi kauden loppuun Oilersissa, jonka jälkeen siirtyi Ruotsiin Leksand IF:ään, jossa pelasi vuoteen 1998 saakka.

Jonsson oli Ruotsin maajoukkueessa pronssia 1980 talviolympialaisissa voittaneessa joukkueessa sekä voittamassa olympiakultaa 1994. Jonsson osallistui myös vuoden 1987 Canada Cupiin.

## Katso myös
* Kolmen kullan klubi

## Lähteet

## Aiheesta muualla
* 
* Jonsson legendsofhockey.netissä
Vaalan rautatieasema

**Vaalan rautatieasema** () rataosalla  sijaitsee Pohjois-Pohjanmaan maakunnassa Vaalan kirkonkylässä, heti Oulujoen ylittävän Vaalankurkun rautatiesillan itäpuolella Oulujärven luoteiskulmassa. Rautatie Vaalaan valmistui vuonna 1929 ja aikataulunmukainen junaliikenne Oulun ja Vaalan välillä alkoi 16. lokakuuta 1929.

Asemalla pysähtyvät kaikki reitillä Helsinki-Kuopio-Oulu liikennöivät VR:n henkilöjunat. Laituriraiteita on kaksi. Nykyisin Vaalassa on ainoastaan henkilöliikennettä, tavaraliikenteen palveluita ei ole. Asemalla tapahtuu päivittäin kaksi junakohtausta. Toinen junista kulkee raiteelta 1 ja toinen raiteelta 2, muulloin käytössä on raide 1.

Liikennepaikka on nykyisin miehittämätön, eikä asemalla ole lipunmyyntiä. Liikenteenohjaustoiminnot hoidetaan kaukokäytöllä Oulussa sijaitsevasta ohjauskeskuksesta käsin. Liikennepaikka sijaitsee käytännössä keskellä Oulun ja Kontiomäen välistä 166 kilometrin pituista rataosaa.

## Asema-alueen rakennukset
### Asemarakennus
Asemarakennus on rakennettu vuonna 1929, ja se on muista Oulu–Kontiomäki-radan asemista poikkeava. Asemarakennus on myös valtakunnallisesti arvokas kulttuurihistoriallinen kohde.

### Veturitalli
Vaalaan rakennettiin rautatien valmistumisen yhteydessä yksipilttuinen veturitalli kääntöpöytineen ja vesitorneineen. Rakennukset ja kääntöpöytä ovat yhä tallella, mutta raideyhteys kääntöpöydältä muuhun rataverkkoon on purettu. Kääntöpöydän vieressä on Vaalan muistomerkkiveturiksi taltioitu Tk3-sarjan höyryveturi numero 1112. Taivasalla seisovaa veturia hoitaa kylätoimikunta. Veturitallin kohdalla pääraiteen vieressä välissä seisoo edelleen vanha vesiviskuri.

### Muut rakennukset
Ratapihan etelälaidalla on ratatyömiesten asuinrakennuksia sekä pieni resiinavaja. Nämä rakennukset ovat joutuneet laajalti vandalismin kohteeksi.

## Ratapiha
Itäisen yhdysliikenteen tavarajunapituuksien kasvaessa Vaalan ratapihan raidetta 2 jatkettiin Kontiomäen suuntaan 1990-luvun puolivälissä noin 300 metriä. Nykyisin raiteen 2 pituus on noin 1&nbsp;100 metriä. Tämän lisäksi junaliikenteen käytössä on noin 700 metrin mittainen raide 3. Muut raiteet ovat pistoraiteita.

## Turvalaitteet
Vuoteen 1998 saakka Vaalan asemalla oli käytössä niin sanottu *köyhänmiehen releasetinlaite* eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.

## Lähteet

## Aiheesta muualla
*
René Préval

**René Garcia Préval** (17. tammikuuta 1943 Port-au-Prince – 3. maaliskuuta 2017 Port-au-Prince) oli haitilainen poliitikko, joka toimi maansa presidenttinä 1996–2001 ja uudelleen 2006–2011.

Préval valmistui agronomiksi Gembloux’n yliopistosta Belgiasta. Hänen perheensä pakotettiin maanpakoon 1963 diktaattori François ”Papa Doc” Duvalier'n aikana. Hänen isänsä toimi maatalousministeriössä ennen Duvalierin valtaannousua. Perhe asui muun muassa Belgian Kongossa YK:n tehtävissä.

René Préval vietti viisi vuotta New Yorkissa Yhdysvalloissa. Palattuaan Haitiin hän sai viran mineraalivarojen instituutista. Hän toimi pääministerinä läheisen ystävänsä presidentti Jean-Bertrand Aristiden hallituksessa helmikuusta 1991 lokakuun vallankaappaukseen asti ja lähti maanpakoon syyskuussa 1991 yhdessä tämän kanssa. Préval ja Aristide palasivat Haitiin 1994, ja Aristide valittiin presidentiksi.

Préval valittiin joulukuussa 1995 Aristiden seuraajaksi presidenttinä viisivuotiskaudelle. Tuolloin hän sai 89&nbsp;% äänistä, kun pääoppositiopuolueet boikotoivat vaaleja. Prévalista tuli maan toinen demokraattisesti valittu presidentti sen kaksisataavuotisen historian aikana ja vuonna 2001 ensimmäinen presidentti, joka hallitsi kautensa loppuun. Préval teki kautenaan lukuisia talousuudistuksia, pääasiassa valtion yhtiöiden yksityistämisiä ja tuki poliisin ja armeijan suorittamien ihmisoikeusrikkomusten tutkimuksia.

Aristide oli Prévalin seuraaja presidentinvirassa vuoden 2004 vallankaappaukseen asti.

Préval asettui ehdolle uudelle kaudelle vuoden 2006 presidentinvaaleihin. Jo äänestyksen aloittamisen viivästyminen johti väkivaltaisuuksiin ja kolmen kuolemaan. Vaaleja tarkkaili 350 kansainvälistä tarkkailijaa. Helmikuun 9. etukäteen julkaistujen tulosten mukaan hän sai noin 60 % äänistä, mutta virallisissa tuloksissa vain 48,7&nbsp;%, mikä johti toisen kierroksen järjestämiseen. Tulosta seurasi monipäiväisiä mielenosoituksia Port-au-Princessa ja muualla Haitissa. Helmikuun 14. Préval väitti tulosta väärennetyksi ja vaati julistamistaan voittajaksi ensimmäiselle kierroksella. Helmikuun 16. vaalilautakunta julisti Prévalin voittajaksi 51,5&nbsp;%:lla äänistä, kun ”tyhjät” äänet jätettiin laskennasta. Toiseksi tullut ehdokas Leslie Manigat sai vajaat 12 % äänistä. Vaalit johtivat laajoihin mielenosoituksiin.

## Lähteet
Alcoa

**Alcoa** (lyhenne sanoista **Aluminum Company of America**) on alumiinin ja alumiinituotteiden tekijä. Yritys palvelee avaruus-, ilmailu-, pakkaus-, rakennus- sekä kuljetusteollisuutta.

Alcoa tekee myös kiinnitys-, sulkemis-, autojen sähkönjakelu- ja kulutustarvikkeita.

Yrityksellä on 129&nbsp;000 työntekijää 42 maassa.

Yritys kuului Dow Jones Industrial Average -indeksiin ja oli heinäkuussa 2020 Fortune 500 -listassa sijalla 236.

Alcoa oli vuonna 2012 maailman 58. suurin autoteollisuuden osatoimittajayritys.

## Lähteet

## Aiheesta muualla

*Yrityksen kotisivut
Pelle Lindbergh

**Göran Per-Eric ”Pelle” Lindbergh** (24. toukokuuta 1959 Tukholma – 11. marraskuuta 1985 Somerdale, New Jersey, Yhdysvallat) oli ruotsalainen jääkiekkomaalivahti.

Philadelphia Flyers varasi Lindberghin NHL-liigaan 1979 varaustilaisuuden toisella kierroksella numerolla 35. Hän nousi kuuluisuuteen oltuaan Ruotsin maajoukkueen maalivahtina olympiapronssia voittaneessa joukkueessa 1980 talviolympialaisissa. Olympiaturnauksen jälkeen hän siirtyi pelaamaan Pohjois-Amerikkaan Maine Mariners -joukkueeseen, joka pelasi AHL:ssä. NHL:ään Lindbergh nousi kaudella 1981–1982. Seuraavan kauden jälkeen hänet nimitettiin tulokastähdistökentälliseen. Kaudella 1984–1985 hän keräsi 40 voittoa, mikä oli maalivahdeista eniten. Hänet palkittiin kauden jälkeen parhaana maalivahtina Vezina Trophyllä sekä nimitettiin tähdistökentälliseen. 

Lindbergh kuoli auto-onnettomuudessa marraskuussa 1985. Hän suistui Porsche 930 -autollaan jyrkässä kaarteessa päin kiviseinää lähes 130 kilometrin tuntinopeudella ja kuoli saamiinsa aivo- ja selkäydinvammoihin muutamaa tuntia myöhemmin sairaalassa. Ennen onnettomuutta Lindbergh oli nauttinut alkoholia ja hänen verensä alkoholipitoisuudeksi todettiin 2,4 promillea. Lindberghin kyydissä olleet kaksi matkustajaa saivat vakavia vammoja, mutta selvisivät hengissä. Lindbergh on haudattu Skogskyrkogårdenin hautausmaalle Tukholmaan.

Lindberghin kuolemaa edeltäneenä päivänä Philadelphia Flyers oli pelannut kotijäällään voitokkaan ottelun Boston Bruinsia vastaan maalein 5–3. Voitto oli ollut Philadelphia Flyersille kymmenes peräkkäinen. Philadelphia Flyers ei ole virallisesti jäädyttänyt Lindberghin pelinumeroa, mutta yksikään pelaaja ei ole käyttänyt Lindberghin numeroa hänen kuolemansa jälkeen.

## Lähteet

## Aiheesta muualla
* 
* Tietoa Lindberghistä hockeydraftcentral.comissa
Le Havre AC

**Le Havre AC** on ranskalainen jalkapalloseura, joka on perustettu vuonna 1894 luoteisranskalaisessa Le Havressa. Se on yksi Ranskan vanhimpia jalkapalloseuroja, mutta huomattavaa menestystä se ei ole yhtä cup-mestaruutta lukuun ottamatta saavuttanut.

Kaudella 2007–2008 seura voitti yllättäen Ligue 2:n ja nousi kauden päätteeksi pääsarjatasolle. Visiitti pääsarjatasolla jäi kuitenkin lyhyeksi ja sarjajumbo putosi kauden 2008–2009 päätteeksi takaisin Ligue 2:een.

## Saavutukset
* Cup-mestaruudet: 1959
* Ligue 2 (5): 1938, 1959, 1985, 1991, 2008

## Aiheesta muualla

* Joukkueen viralliset sivut
Jens Arne Svartedal

**Jens Arne Svartedal** (s. 14. helmikuuta 1976) on norjalainen uransa lopettanut maastohiihtäjä.

Svartedal on pärjännyt erityisesti sprinttihiihdossa. Hän on voittanut 12 maailmancupin henkilökohtaista osakilpailua, joista 11 sprinttikilpailuja. 5. helmikuuta 2006 hän voitti Davosissa 15 kilometrin perinteisen hiihtotavan osakilpailun. Kaudella 2006–2007 hän voitti sprintticupin ja oli kokonaiskilpailussa kahdeksas. Kaudella 2005–2006 hän oli maailmancupin kokonaiskilpailussa toinen.

2003 Val di Fiemmen MM-hiihdoissa Svartedal oli sprintissä 11:s ja 15 kilometrin perinteisellä 15:s. 2006 Torinon olympiakisoista hän saavutti yhdessä Tor Arne Hetlandin kanssa sprintin parikilpailussa hopeaa. Vuoden 2007 Sapporon MM-hiihdoissa Svartedal voitti sprintin maailmanmestaruuden perinteisellä tyylillä. 

Svartedal lopetti uransa maastohiihtäjänä keväällä 2018. 

## Aiheesta muualla
*
SM Caen

**SM Caen** on ranskalainen jalkapalloseura Caenista Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1897. Seuran kotikenttä on Stade Michel-d'Ornano.

## Saavutukset
* Ligue 2-mestaruudet: 2 (1996, 2010)

## Entisiä pelaajia
*  Jesper Olsen (1990–1992)
*  Gabriel Calderón (1992–1993)
*  Alexander Mostovoi (1993–1994)
*  Kennet Andersson (1994–1995)
*  Issam Jemâa (2007–2008)
*  Fahid Ben Khalfallah (2008–2009)
*  N’Golo Kanté (2013-2015)

## Lähteet

## Aiheesta muualla

* Joukkueen viralliset sivut
Vladimir Myškin

**Vladimir Myškin** (ven. *Владимир Семенович Мышкин*, s. 19. kesäkuuta 1955 Kirovo-Tšepetsk, Venäjän SFNT, Neuvostoliitto) on entinen venäläinen jääkiekkomaalivahti.

Myškin toimi 1970- ja 1980-luvuilla Vladislav Tretjakin varamaalivahtina Neuvostoliiton maajoukkueessa. Hän oli kuitenkin maalivahtina Neuvostoliiton voittaessa NHL:n tähdistöjoukkueen Challenge Cupissa 1979. 1980 talviolympialaisten ratkaisevassa ottelussa Yhdysvaltoja vastaan Myškin vaihdettiin kentälle Tretjakin päästettyä kaksi maalia. Kolmannessa erässä hän kuitenkin päästi molemmat maalia kohti ammutut laukaukset ja Yhdysvallat voitti ottelun ja lopulta olympiakultaa. Neuvostoliitto sai turnauksessa hopeaa. Myškin oli myös 1984 olympiavoiton ottaneessa joukkueessa. Myškin on kuusinkertainen Maailman ja Euroopan mestari 1979, 1981-83, 1989,1990. Myškin voitti Canadacupin Neuvostoliiton maajoukkueessa 1981.

Seuraurallaan Myškin edusti 1978–1980 Krylja Sovetovia ja 1980–1990 Moskovan Dynamoa. Viimeisen kautensa 1990–1991 hän pelasi Rauman Lukon paidassa.

Pelaajauransa jälkeen hän toimi maalivahtivalmentajana Dynamo Moskovassa, HC Davosissa, EV Zugissa, ZSKA Moskovassa, Vitjatz Chekhovissa sekä Venäjän nuorisomaajoukkueissa aina vuoteen 2014 asti.

## Aiheesta muualla
* 
* Myškin people.ru -sivustolla
Arthur Pap

**Arthur Pap** (1921–1959) oli analyyttiseen koulukuntaan kuulunut filosofi. Pap keksi nimityksen ”analyyttinen filosofia” ja toi sen laajempaan julkisuuteen teoksellaan *Elements of Analytic Philosophy* (1949). Pap vastusti loogista empirismiä erityisesti teoksellaan *Analytische Erkenntnistheorie* (1955).

## Teokset
* 
* 
* 
* 
*
Espinho

**Espinho** on Portugalin kaupunki Aveiron piirissä Norten hallintoalueella. Se kuuluu Porton metropolialueeseen. Kaupungin pinta-ala on noin 21 neliökilometriä ja asukasluku 31&nbsp;662 (vuonna 2022). Sen väestötiheys on siten 1&nbsp;503,4 asukasta neliökilometrillä.

Espinhon pormestari on sosialistisen puolueen Maria Manuel Cruz. 

## Lähteet

## Aiheesta muualla

*Viralliset internetsivut
Annalankangas

**Annalankangas** on Oulussa Haukiputaan kirkonkylän eteläpuolella vanhan nelostien varrella sijaitseva teollisuusalue. Alue levittäytyy länteen ja pohjoiseen Haukiputaantien ja Annalankankaantien risteyksestä. Teollisuuslaitokset sijaitsevat kauempana Haukiputaantieltä. Kauppojen kiinteistöt sijaitsevat lähempänä vanhaa valtatietä. Annalankankaalla sijaitsevat teollisuuden ja kauppojen kiinteistöjen lisäksi myös jäähalli ja Säästökuoppa.

## Lähteet
Haukiputaan kirkonkylä

**Haukiputaan kirkonkylä** on vuonna 2013 Ouluun liitetyn entisen Haukiputaan kunnan keskus, joka sijaitsee Kiiminkijoen etelärannalla, joen ja seututien 847 eli *vanhan nelostien* risteyskohdassa, noin 22 kilometriä pohjoiseen Oulusta ja noin kolme kilometriä itään Kiiminkijokisuulta. Kirkonkylä käsittää Santaholman, Ukonkaivoksen ja Annalankankaan välisen alueen. Kirkonkylän väkiluku on 6&nbsp;514 (1.1.2005).
Kirjava

Kirjava voi tarkoittaa ainakin seuraavia asioita:

* kirjava, hevosväri
* Kustannusosakeyhtiö Kirjava, suomalainen pienkustantamo
* Kirjavat, kaksi lampea Hallberginmäen ja Ihanaisen välissä Hyvinkäällä:
** Kirjava, itäisempi lampi
** Kirjava, läntisempi lampi.
Virpiniemi

**Virpiniemi** on kylä Oulussa, entisessä Haukiputaan kunnassa Perämeren rannalla Kellon kaupunginosassa. Virpiniemi muodostuu Virpiniemen, Mustakarin, Ritalinnokan, Meriniemen ja Vehkaperän kulmakunnista sekä Rytisuon alueesta. Kylä on vanhan kalastajakylän ympärille rakentunut uudehko omakotitaloalue. 

Parhaiten Virpiniemi tunnetaan hiihtomaastoista ja golf­kentästä. Alueella sijaitsee myös liikuntaopisto, leirintäalue, ravirata sekä koirakilpailukeskus. Virpiniemen uloimmassa kärjessä Mustakarissa sijaitsee Virpiniemen merivartioasema. Aiemmin Meriniemen alueella sijaitsi myös Esson käytössä ollut Virpiniemen öljysatama. Perämeren rannalla on myös useita kesäasuntoja.
Arttu Lappi

**Arttu Ville Eemeli Lappi** (s. 11. toukokuuta 1984 Kuopio) on suomalainen uransa lopettanut mäkihyppääjä ja maailmanmestari.

Seuratasolla Lappi edusti Puijon Hiihtoseuraa ja hänen valmentajanaan toimi Jarkko Saapunki. Aikaisemmin Lapin valmentajana toimi Ari-Pekka Nikkola.

Maailmanmestaruuden Lappi voitti 2003 Val di Fiemmessä suurmäen joukkuekilpailussa ollessaan mukana kultaa voittaneessa Suomen joukkueessa. Samoissa kilpailuissa hän oli normaalimäessä 6:s ja suurmäessä 12:s.

Syksyllä 2004 Lappi katkaisi jalkansa ja kausi 2004–2005 jäi häneltä kokonaan väliin.

Maailmancupin henkilökohtaisissa osakilpailuissa Lappi sijoittui kymmenen kertaa kymmenen parhaan joukkoon. Näistä seitsemän tuli kaudella 2006–2007, jolloin hän otti myös ainoaksi jääneen voittonsa maailmancupissa voittaessaan kauden avauskilpailun Kuusamossa. Lappi voitti normaalimäen Suomen mestaruuden 17. marraskuuta 2006.

Lappi sijoittui Keski-Euroopan mäkiviikolla 2006–2007 kuudenneksi. Hän oli 6. Oberstdorfissa, 5. Garmisch-Partenkirchenissa, 4. Innsbruckissa ja 12. Bischofshofenissa. Hän oli ennen viimeistä osakilpailua mäkiviikon kokonaispisteissä toisena. Hänen loppupisteensä mäkiviikolla olivat 908,3.

Lappi lopetti aktiiviuransa keväällä 2010. Samana vuonna hän valmistui oikeustieteen maisteriksi Lapin yliopistosta.

## Lähteet
*Arttu Lapin kotisivut 
*Arttu Lappi Hiihtoliiton sivuilla 
*
*Ylen Elävä arkisto: Savon mäkilupaus Arttu Lappi

### Viitteet
Tanja Frieden

**Tanja Frieden** (s. 6. helmikuuta 1976 Thun, Sveitsi) on sveitsiläinen lumilautailija, jonka paras laji on lumilautakrossi. Friedenin paras saavutus on olympiakulta lumilautakrossista Torinon talviolympialaisista 2006. 

Lumilautakrossin finaalissa Torinon olympialaisissa Frieden oli reilusti yhdysvaltalaista Lindsey Jacobellista jäljessä toiseksi viimeiselle hypylle tultaessa. Jacobellis epäonnistui kuitenkin hypyssään ja kaatui. Frieden ohitti hänet ja tuli ensimmäisenä maaliin.

Frieden seurusteli kilpauransa aikana yhdysvaltalaisen, Torinossa miesten lumilautakrossin olympiakultaa voittaneen Seth Wescottin kanssa. Frieden avioitui leijalautailuammattilaisena kilpailleen Marc Ramseierin kanssa vuonna 2020.

## Lähteet
James Marsters

**James Wesley Marsters** (s. 20. elokuuta 1962 Greenville, Kalifornia) on yhdysvaltalainen näyttelijä, muusikko ja lauluntekijä.

## Biografia
Hän opiskeli teatterialaa maineikkaassa Juilliard-teatterikorkeakoulussa sekä Pacific Conservatory of the Performing Artsissa ja American Conservatory Theatressa. 10 vuoden teatterityön jälkeen Marsters muutti Los Angelesiin tavoittelemaan uraa televisiossa ja elokuvissa. Hänen ensimmäinen suuri roolinsa oli vampyyri Spike sarjoissa *[[Buffy, vampyyrintappaja]]* ja *[[Angel (televisiosarja)|Angel]]*. Buffy, vampyyrintappajassa Spiken oli määrä kuolla lopullisesti muutaman jakson jälkeen, mutta hahmosta tuli niin suosittu, että se jäi sarjaan loppuun asti.

Marsters on myös muusikko ja perusti vuonna 2002 yhtyeen Ghost of the Robot, jonka kanssa hän levytti vuonna 2003 albumin *[[Mad Brilliant]]*. Marsters on julkaissut myös kaksi sooloalbumia, *[[Civilized Man]]* (2005) ja *[[Like A Waterfall]]* (2007).

## Aiheesta muualla

* James Marsters Live : official website
Miafysitismi

**Miafysitismi **(kreikkaa, "yksi luonto"), joskus muodossa **monofysitismi**, on kristinuskon sisäinen kristologinen oppi, jonka mukaan Kristuksella on vain yksi luonto (kreikkaa, *fysis*). Usein se kärjistetään tarkoittamaan näkemystä, jonka mukaan Kristus ei ole sekä ihminen että Jumala, vaan hänellä on vain yksi, jumalallinen luonto ja hänen ihmisyytensä on enemmän tai vähemmän näennäistä. Historiallisesti se kuuluu antiikkiin. Sen vastanäkemys oli historiallisesti ensisijaisesti nestoriolaisuus, myöhemmin myös khalkedonilainen kaksiluonto-oppi.

Miafysitismi ja monofysitismi voidaan erottaa niin, että monofysitismillä tarkoitetaan selkeää oppia siitä, että Kristuksella on vain yksi olemus tai luonto, kun taas miafysitismillä tarkoitetaan Kyrillos Aleksandrialaisen ajatteluun perustuvaa näkemystä.

## Miafysitismi

Tämän teologisen suuntauksen alullepanija oli Kyrillos Aleksandrialainen, jonka mukaan inkarnaation jälkeen Kristus on "yksi ihmiseksi tullut Jumalan Sanan luonto" (kr. *mia fysis tou theou logou sesarkome*). Kyrillos taisteli teologisesti Nestorioksen näkemystä vastaan ja voitti hänet Efeson kirkolliskokouksessa vuonna 431, jossa Kyrilloksen teologia hyväksyttiin. Teologisessa kehityksessä oltiin vaiheessa, jossa luonto (kr. *fysis*), olemus (kr. *ousia*) ja olio (kr. *hypostasis*) eivät olleet vielä vakiintuneita termejä, ja Kyrillos ei tarkoita luonnolla samaa, mitä sillä myöhemmin tultiin tarkoittamaan. Miafysitismi joutui negatiiviseen valoon Khalkedonin kirkolliskokouksessa vuonna 451, jolloin määriteltiin, että Kristus on yksi persoona tai olio, mutta kaksi luontoa tai olemusta. Toteamus kahdesta luonnosta (vastoin Efesossa "voittaneen" ja arvostetun Kyrilloksen muotoilua "yksi luonto") johti siihen, että Kyrillosta seuranneiden miafysiittien ja keisarin tukeman khalkedonilaisen puolueen välille syntyi juopa, joka johti miafysiitit eroon keisarillisesta kirkosta.

## Monofysitismi

Varsinaiseksi monofysitismiksi voidaan nimittää Eutykheen oppia. Hän opetti, että Kristuksen ihmisluonto katosi yhdistyessään jumaluuteen. Apollinarios puolestaan ajatteli, että Jumala-Sana otti Jeesuksessa hengen tai mielen (kr. *nous*) paikan, ja siten Jeesusta ohjasi koko ajan jumalallinen Sana.

## Lähteet
Nikolaas Tinbergen

**Nikolaas Tinbergen** (15. huhtikuuta 1907 Haag, Alankomaat – 21. joulukuuta 1988 Oxford, Britannia) oli hollantilainen etologi ja lintutieteilijä. Hän sai 1973 tunnustukseksi työstään yhdessä Karl von Frischin ja Konrad Lorenzin kanssa Nobelin lääketieteen palkinnon yksilöiden järjestäytymistä ja esille tuloa sekä eläinten sosiaalisen käyttäytymisen malleja koskevista tutkimuksistaan.

## Tausta

Niko Tinbergenin vanhemmat olivat Dirk C. Tinbergen ja Jeannette van Eek. Perheessä oli viisi lasta. Hänen veljensä Jan Tinbergen sai 1969 ensimmäisen kerran jaetun Nobelin taloustieteen palkinnon. Heidän nuorin veljensä Luuk Tinbergen oli käyttäytymistieteilijä. Nikolaas opiskeli biologiaa Leidenin yliopistossa ja myöhemmin hän opetti Oxfordin yliopistossa. Hän väitteli filosofian tohtoriksi 1932.

## Tutkimus
Tinbergen kehitti etologian neljä kysymystä. Hänen mukaansa ne on esitettävä aina, kun käyttäytymistä tutkitaan. Kysymykset ovat edelleen nykyaikaisen etologian perusteita.

* Tehtävä: kuinka käyttäytyminen vaikuttaa eläimen selviytymiseen ja lisääntymiseen?
* Aiheuttaja: mikä ärsyke aiheuttaa käyttäytymisen ja kuinka se on muuttunut oppimisen mukaan?
* Kehitys: kuinka käyttäytyminen muuttuu iän myötä ja mitkä varhaiset kokemukset ovat tarpeen, jotta käyttäytyminen ilmenee?
* Evoluutio: kuinka käyttäytyminen vertautuu muiden läheistä sukua olevien lajien vastaavaan käytökseen ja miten se on voinut kehittyä?

## Lähteet
* Lyhyt omaelämäkerta Nobel-säätiö 

## Kirjallisuutta
* 

## Aiheesta muualla
* Nobel lehdistötiedote 
* Biography The Nobel Foundation 
* Periodic Table of Human Sciences
Sukellusvene Saukko

**Sukellusvene Saukko** oli Suomen merivoimien sukellusvene, joka oli käytössä Itämerellä vuosina 1930–1945. 

Alun perin Laatokalla käytettäväksi suunniteltu *Saukko* oli poikkeuksellisen pieni sukellusvene, virallisesti nimelliseltä uppoumaltaan vain 99 tonnia. Suomen ja Neuvostoliiton välisen, vuoden 1920 Tarton rauhansopimuksen mukaan millään järvillä ei saanut olla sota-aluksia, joiden uppouma ylittäisi 100 tonnia.

## Valmistus
*Saukon* köli laskettiin 1928 Hietalahden sulkutelakalla Helsingissä. Se suunniteltiin saksalaisen Pu110 ("pienemmän nopeasti koottavan sukellusveneen prototyyppi") mukaisesti. Telakka toimi tiiviissä yhteistyössä yhdysvaltalaisen Electric Boat Companyn kanssa, mutta aluksen suunnittelusta vastasi saksalaisten hollantilainen bulvaaniyritys Ingenieurskantoor voor Scheepsbouw (I.v.S).

Telakan ja sen alihankkijoiden jatkuva myöhästely aikatauluista, työn heikko laatu ja dieselmoottorin toimitusvaikeudet sekä "lastentaudit" aiheuttivat sen, että työt aiottiin keskeyttää jo toukokuussa 1929. Tilanne korjaantui telakan hankittua ulkomaista, lähinnä saksalaista työvoimaa. Tämän jälkeen alus valmistuikin ripeästi. Sukellusvene laskettiin vesille 2. heinäkuuta 1930 ja valmistui 16. joulukuuta 1930. *Saukko* oli valmistuessaan maailman pienin sukellusvene. Uppouma oli virallisesti ainoastaan 99 tonnia.

Aluksella oli 15 hengen miehistö. Veneen ulkorunko oli valmistettu kestämään Itämeren jääolot. Vene voitiin purkaa kahteen osaan ja sen torni voitiin irrottaa rautatiekuljetusta varten.

## Palvelus
Aluksi *Saukko* oli tarkoitus siirtää rautateitse Lahdenpohjaan Suomen Laatokan-laivastoon. Tämä suunnitelma kuitenkin peruuntui.  

Talvisodassa 1939–1940 ja jatkosodassa 1941–1944 vene osallistui sotatoimiin Itämerellä. Sen ainoaksi varsinaiseksi sotatoimeksi jäi torpedon laukaisu Somerin majakkasaaren laituriin kahta siellä ollutta kookasta vartioalusta kohti. Se muodostui vaaralliseksi, kun torpedo käynnistyi jo putkessa ja osa pakokaasuista pääsi veneeseen. Lisäksi venäläiset vainosivat hyökkääjää poikkeuksellisen ankarasti. Kun vene lopulta pääsi pintautumaan, päällikön lisäksi vain viisi miestä oli toimintakuntoisia, muut olivat tajuttomia hapenpuutteen vuoksi. 

Tammikuussa 1945 liittoutuneiden valvontakomissio määräsi *Saukon* ja muut Suomen merivoimien sukellusveneet aseista riisuttaviksi. *Saukko* hylättiin muiden Suomen sukellusveneiden kanssa Suomenlinnan satamaan, kunnes se myytiin 1953 romutettavaksi Belgiaan. 

## Lähteet
*

### Viitteet

## Kirjallisuutta
* Markku Melkko, *Suomen sukellusveneet*, Minerva, 2008 

## Aiheesta muualla

*YouTube: Satunnaista sotilashistoriaa: Saukko
Aulis Gerlander

**Aulis Olavi Gerlander** (s. 26. lokakuuta 1943 Tohmajärvi) on suomalainen eläkkeellä oleva hallitusneuvos, joka tunnetaan julkisuudessa parhaiten toiminnastaan Veikkauksen Loton virallisena valvojana vuosina 1990–2005. Gerlander työskenteli myös sisäministeriön poliisiosaston hallintoyksikössä.

Aulis Gerlander valvoi viimeisen lottolähetyksensä 18. kesäkuuta 2005, minkä jälkeen hän siirtyi eläkkeelle. Hän ehti uransa aikana valvoa satoja lottoarvontoja. Virallisen valvojan tehtävässä Gerlander valvoi arpajaislain toteutumista sekä hoiti ja valvoi lottoarvontaan liittyviä tietoteknisiä laitteita. Gerlander esiintyi myös Loton tv-mainoskampanjassa syksyllä 2007.

Edesmennyt koomikko-muusikko Jope Ruonansuu on tehnyt kappaleen nimeltä ”Aulis Gerlander”, joka pohjautuu Gerlanderin ja muiden valvojien ”Hyvää iltaa” -tervehdykseen. Kappale julkaistiin albumilla Tosi-CD.

## Lähteet
Albufeira

**Albufeira** on kaupunki Portugalin eteläosassa Algarven alueella Faron piirissä. Kaupungissa on arviolta 44&nbsp;164 asukasta (vuonna 2022) ja sen pinta-ala on 140,6 neliökilometriä.

Albufeira on ollut kaupunki vuodesta 1986 lähtien. Se oli aiemmin ennen matkailun kasvua pieni kalastajakylä. Albufeiran ranta on osittain kalliota ja luolia. Nimensä kaupunki on saanut arabian sanasta *al-Buħayra*, mikä tarkoittaa laguunia.

Albufeiran pääelinkeinot ovat matkailu ja kauppa. Suurin osa matkailijoista saapuu Algarveen Faron lentoaseman kautta, jonne on 40 minuutin matka.

## Lähteet

## Aiheesta muualla

* Kunnan kotisivut
Barreiro

**Barreiro** on kaupunki Setúbalin piirissä, Portugalissa. Sen pinta-ala on 36 neliökilometriä ja asukasluku noin 79&nbsp;000. Kaupungin pormestari on Carlos Humberto Carvalho.

## Lähteet

## Aiheesta muualla

*Barreiro
Faro

**Faro** on kaupunki Portugalin eteläosassa. Se sijaitsee Algarven alueella, jonka pääkaupunki ja hallinnollinen keskus se on. Vuonna 2011 Faron kunnan asukasluku oli 64&nbsp;560 ja Faron piirikunnassa oli 451&nbsp;000 asukasta.

## Maantiede ja ilmasto
Faro sijaitsee jokseenkin keskellä Portugalin etelärannikkoa. Sen vanha keskusta, Cidade Velha, on linnoitettu 900-luvulla. Arco da Vila muodostaa uusklassisen sisäänkäynnin sinne. Uudemmat alueet on rakennettu keskustan itä- ja pohjoispuolelle.

Kaupungin edustalla on Ria Formosan kosteikkoalue. Se on luokiteltu luonnonpuistoksi vuonna 1987. Alueen pinta-ala on 18&nbsp;000 hehtaaria. Alue koostuu laguuneista ja hiekkadyyneistä, jotka muuttavat jatkuvasti muotoaan vuorovesivirtojen takia. Kosteikkoalue syntyi vuoden 1755 maanjäristyksessä, ja sieltä on löytynyt roomalaisaikaisia ja sitä vanhempia jälkiä asutuksesta. Ria Formosalla tuotetaan merisuolaa, kasvatetaan äyriäisiä ja harjoitetaan pienimuotoista kalastusta. Se on tärkeä vesilintujen ja monien Pohjois-Atlantin kalalajien lisääntymisalue.

Vuoden lämpimimmät kuukaudet ovat heinäkuu ja elokuu, jolloin keskimääräinen ylin lämpötila on noin 28,8 astetta. Kylmintä on tammikuussa, jolloin keskimääräinen alin lämpötila on 7,7 astetta; keskimääräinen ylin on silloinkin yli 16 astetta.

## Historia
Farossa on jälkiä foinikialaisista ja karthagolaisista. Heidän jälkeensä tulivat roomalaiset, joiden hallussa nykyinen Faro kukoisti Ossonoba-nimisenä satamakaupunkina. Maurien hallitessa aluetta Farosta tuli 1000-luvulla ruhtinaskunnan pääkaupunki. Afonso III valloitti sen vuonna 1249 ja rakennutti kaupungin ympäri muurit. Espanjalaisten vallassa kaupunki taantui, ja vuonna 1597 Essexin jaarli tuhosi kaupunkia sotaretkellään Espanjaan. Hän vei sieltä kirjaston teoksia, jotka ovat nyt Bodleian-kirjastossa Oxfordissa. Maanjäristykset tuhosivat kaupunkia 1722 ja 1755.

Lentokentän valmistuminen vuonna 1965 teki Farosta Algarven matkailun keskuksen.

## Talous ja liikenne

Kaupungissa on kansainvälinen lentokenttä. Siellä on myös rautatieasema; junamatka Lissaboniin kestää noin kolme tuntia. Myös lähikaupunkeihin on hyvät juna- ja linja-autoyhteydet. Monet matkalijat jatkavat Farosta matkaansa lähistön turistikaupunkeihin, mutta Lonely Planet -oppaan mukaan Farossa on säilynyt aidompi portugalilainen tunnelma kuin lähiseudulla.

Farossa sijaitsee Algarven yliopisto. Vuonna 2010 siellä oli noin 9&nbsp;000 perustutkinto-opiskelijaa (kandidaatti- ja maisteriohjelmissa) ja lähes 400 tohtorikoulutettavaa.

## Lähteet

## Aiheesta muualla

*Faro
Faro (täsmennyssivu)

**Faro** on:

*Faro, kaupunki Algarvessa, Portugalissa
*Faron piiri, piirikunta Portugalissa
*Faro, kaupunki Brasiliassa
*Faro, kaupunki Yukonissa
*El Faro, yhdysvaltalainen rahtilaiva.
* Faro-luokka, Portugalin laivaston tykkiveneluokka
* NRP Faro (1927), Portugalin laivaston Faro-luokan tykkivene
*Faro, bambarojen taivaan ja veden jumala.
Tuja

**Tuja** (käytetään joskus myös kirjoitusasua Tuya) oli muinaisessa Egyptissä faarao Amenofis III:n hallituskaudella eläneen palatsivirkailija Jujan sisar ja vaimo.

Hänellä ja Jujalla oli kaksi poikaa, Ay ja Anen sekä tytär Teje. Teje avioitui faarao Amenofis III:n kanssa ja Aysta tuli vanhoilla päivillään Egyptin faarao. Tuja oli ammatiltaan ylipapitar ja kuninkaallisen haaremin johtajatar. Hänen ja hänen miehensä Jujan hauta (KV46) sijaitsee Kuninkaiden laaksossa.
Pelkka

**Pelkka** on sahatuote, josta on hakettamalla tai sahaamalla poistettu kaksi sivua ja joka yleensä sahataan edelleen laudoiksi. Pelkka on kuitenkin jo itsessään hirsiaihio.

Pohjoismaisessa sahateollisuudessa pelkka- eli nelisahaus on yleinen ja taloudellinen sahaustapa, jota käytetään pääasiallisesti havupuille. Sahaustapa on kaksivaiheinen: ensin tukki sahataan pelkaksi eli tukin molemmilta puolilta otetaan sivulautoja, jotka edelleen särmätään. Jäljelle jäävää keskiosaa kutsutaan pelkaksi. Se voidaan sahata sahatavaraksi kääntämällä 90° ja sahaamalla se halutun paksuisiksi lankuiksi tai laudoiksi. Pelkan jakosahaus voidaan tehdä halkaisemalla se keskeltä tai sydänvapaana. Keskitavarakappaleita ei tarvitse särmätä erikseen. Pelkkasahausta käytetään myös valmistettaessa venelautoja, joiden tulee olla mahdollisimman leveitä ja särmäämättömiä.
Aihio

**Aihio** viittaa kohteeseen, jota työstetään edelleen valmiimmaksi. Se voi liittyä:
* Sahatavaraan
* Oppimateriaaleihin ja oppimiseen: Oppimisaihio
Peniche

**Peniche** on Portugalin kaupunki Leirian piirissä Centron hallintoalueella. Penichen kunnan pinta-ala on noin 78 neliökilometriä ja väkiluku 27&nbsp;792 (vuonna 2024). Kunnan väestötiheys on siten 356 asukasta neliökilometrillä.

Penicheen kuuluvat myös Portugalin rannikolla sijaitsevat Berlengas-saaret. Peniche sijaitsee Atlanttiin pistävän niemen kärjessä. Se on yksi Euroopan parhaista lainelautailupaikoista. 

Penichen pormestari on Henrique Bertino Batista Antunes.

## Lähteet

## Aiheesta muualla

*Kunnan internetsivut
Palkki

**Palkki** tarkoittaa seuraavia:

* palkki, rakennusosa
* palkki, heraldiikan airutkuvio
* palkki, sahatavaralaji
* palkki, typografinen elementti
* Palkki Oy, entinen suomalainen rakennusyhtiö
* Palkki, suomalainen sukunimi:
** Aarne Palkki (1912–1973), suomalainen runoilija
** Teuvo Palkki (s. 1964), suomalainen jalkapalloilija ja valmentaja
** Rami Palkki, fiktiivinen hahmo *Prätkähiiret*-piirrossarjassa.
Sylke Otto

**Sylke Otto** (s. 7. heinäkuuta 1969 Karl-Marx-Stadt, Itä-Saksa) on saksalainen entinen ohjaskelkkailija.

Otto voitti Salt Lake Cityn olympialaisista 2002 ja Torinon olympialaisista 2006 kultamitalin yksikkökilpailusta. Albertvillen olympialaisissa 1992 hän sijoittui yksikössä 13:nneksi.

Maailmanmestaruuskilpailuista hänellä on neljä henkilökohtaista (2001, 2002, 2003 ja 2005) ja kaksi parikilpailun (2003 ja 2005) kultamitalia. Hopeamitaleita hänellä on parikilpailusta kolme (1997, 2000 ja 2001) ja pronssimitaleita yksilökilpailusta kaksi (1994 ja 2004) ja parikilpailusta yksi (1999).

Maailmancupin kokonaiskilpailun Otto on voittanut neljästi (1995, 2000, 2003 ja 2004) ja maailmancupin osakilpailuvoittoja hän on saavuttanut 37. Otto ilmoitti lopettavansa uransa tammikuussa 2007 raskauden ja Albert Demtšenkon kanssa tapahtuneen törmäyksen takia.

## Lähteet

## Aiheesta muualla

*
Rima

**Rima** tarkoittaa ohuehkoa ja kapeahkoa vähintään kolmelta sivulta pituussuuntaan sahattua kappaletta. Sahatavaralajin nimityksenä rima tarkoittaa neljältä sivulta sahattua kappaletta, jonka paksuus ja leveys on alle 75 millimetriä.

Sahaukseen liittyvänä nimityksenä rima tarkoittaa läpisahattua puutavaraa syrjättäessä sahatavarakappaleen pintaosasta jäljelle jäävää osaa. Läpisahauksessa tukki sahataan ensin särmäämättömiksi laudoiksi ja lankuiksi, joiden kaksi vastakkaista sivua ovat sahapintaisia ja kaksi muuta sivua noudattavat vielä tukin pinnan muotoa. Kun nämä kappaleet särmätään eli tehdään sahatavarakappaleen poikkileikkauksesta suorakulmainen, jää jäljelle toista päätä kohti oheneva kappale, rima, jonka kolme sivua ovat sahapintaisia. Tämän riman neljäskin sivu voidaan sahata ja saatua pienehköä sahatavarakappaletta kutsutaan edelleen rimaksi.

Aiemmin näistä rimoista sahatuista kappaleista käytettiin nimitystä *rimalauta* (englanniksi *slating batten*), joka tarkoitti 12–25 mm paksua ja 25–63 mm leveää sahatavaralajia. Ennen 1960-lukua rimalaudaksi määriteltiin tuumamittoina (″) sahatavara, jonka paksuus on enintään 1″ (25 mm), käytännössä 5/8″–3/4″ (16–19 mm), ja leveys enintään 3″ (76 mm), käytännössä 1″–2 1/2″ (25–64 mm); pituusvaatimuksena oli yleensä vähintään kolmen jalan (0,9 m) pituus. Rimalauta-nimitystä käytettiin lähinnä vientikaupassa, ei juurikaan kotimaisessa puutavarakaupassa. Aikoinaan tehtiin kuutta jalkaa (1,83 m) lyhyemmistä oksattomista rimoista rappauspäreitä ja pidemmistä oksattomista keppejä, joista sorvattiin varsia harjoihin ja luutiin.

Kolmiorima on kolmion muotoinen rima, jollaisia käytetään bitumikermien (kattohuopakaistojen) saumojen alla. Kolmiorimakatteessa rima on tehty halkaisemalla nelikulmainen, yleensä 50 × 50 millimetrin kokoinen rima kulmittain kahtia. Myös erilaisissa kattotaitteissa käytetään kolmiorimoja kulman pyöristämiseen, jottei bitumikermiä tarvitse taivuttaa jyrkkään kulmaan.

Peiterima on rakennusten pystylaudoituksella verhotussa ulkoseinässä käytettävä lautojen välisen raon peittävä ohut ja kapea rima. Sen tarkoituksena on peittää lautojen välinen rako näkyvistä, estää sadeveden pääsy rakoon ja sallia kosteusvaihtelun aiheuttama lautojen leveyden muutos. Peiterimalaudoituksessa riman koko on tavallisesti 22 × 38 millimetristä 22 × 50 millimetriin. Ulkoverhouksessa käytettävä puutavara on lähes aina kuusta.

Rimoitus tarkoittaa lyhyiden rimojen asettamista kuivaamoon siirrettävään sahatavaraerään eri kerrosten väliin poikittain, jotta ilma pääsee kiertämään myös kappaleiden väleissä.

## Lähteet
Egyptinparru

**Egyptinparru** on poikkileikkaukseltaan suurin piirtein neliön muotoinen parru, joka on vähintään 75 millimetriä paksu ja joka on pituudeltaan 3–6,7 metriä.

Parruja on käytetty Egyptissä savimajojen katoissa. Niistä on tehty myös rakennustelineitä. Kapenevat parrut kiristyvät tellingeissä itsestään, kun ne sidotaan köydellä yhteen. Iso määrä parruja tarvittiin esimerkiksi Assuanin patotyömaalle. 

Parrut tehtiin alkujaan veistämällä, tarkoitukseen valmistetulla piilukirveellä ja yleensä männystä. Veistäminen tapahtui tyvestä lähtien, jolloin oksankohdat tuli veistetyksi myötäsukaan. Lisäksi pyrittiin seuraamaan puun syitä eikä rikkomaan niitä. Veistettyjä parruja ostettiin pientilallisilta hankintakauppana. Myöhemmin siirryttiin parrujen sahaamiseen. Puutavaralajia on viety Suomesta Egyptiin ainakin 1900-luvun alusta.

## Lähteet

## Aiheesta muualla
Finlandia-katsaus 340 (uutisfilmi vuodelta 1957 sisältää katkelman egyptinparrujen ostaja Karamin käynnistä Suomessa, alkaa kohdasta 3:40)
Porin Sokos

**Sokos Pori** (myös **Sokos Satakunta**) on Porin keskustassa sijaitseva Satakunnan Osuuskaupan omistama tavaratalo, joka avattiin syyskuussa 1973. Rakennuksessa on yksi maanalainen ja kaksi maanpäällistä kerrosta sekä pysäköintitaso. Se oli valmistuessaan Suomen toiseksi suurin Sokos-tavaratalo. 

Liisan- ja Yrjönkatujen kulmassa sijaitseva tavaratalokiinteistö peruskorjattiin vuonna 2013. Samalla valmistui Isolinnankadun puolelle 2 000 m²:n laajennusosa, jonne siirtyi tavaratalon tiloissa toiminut S-market. Laajennusosaan liittyy myös 16-kerroksinen tornitalo Linnainmaankulma.

## Lähteet
Lape

**Lape**-sanalla on useita merkityksiä:

* miekan terän leveä puoli
* sahatavaran leveämpi sivu
* katon viisto pinta
* Lape-postimerkkiluettelo
Makatea

**Makatea** on korallisaari Ranskan Polynesiassa. Se sijaitsee Tuamotun saariryhmässä, noin 210 kilometriä Tahitista koilliseen. Ensimmäinen saaren löytänyt eurooppalainen oli alankomaalainen Jacob Roggeveen. Saarella esiintyi huomattavasti fosfaattia 1960-luvulle asti, jolloin varannot loppuivat. Vuonna 2017 saaren asukasluku oli 94. 

## Lähteet
Nukutepipi

**Nukutepipi** on saari Ranskan Polynesiassa. Se sijaitsee Tuamotulla ja tarkemmin Îles du Duc de Gloucesterin saariryhmässä. Nukutepipi on Îles de Duc de Gloucesteriin kuuluvista saarista kaakkoisin ja pienin. Se sijaitsee Hereheretuen saarelta yli kaksisataa kilometriä ja Anuanurungan saarelta 22 kilometriä kaakkoon. Eurooppalaiset löysivät saaren vuonna 1767. Atollin pinta-ala on 5,6 neliökilometriä, josta matala laguuni peittää 2,2 neliökilometriä.

Atollilla on pieni lentokenttä, joka otettiin käyttöön 1982.

## Lähteet
Syrjä

**Syrjä** voi tarkoittaa ainakin seuraavia:

* syrjä, sahatavaran kapeampi sivu
* Syrjä, kylä Heinävedellä
* Syrjän rautatieasema, rautatieasema Heinävedellä
* Syrjä, Suitian kartanon vanha nimi

**Sukunimenä** usealla suomalaisilla henkilöllä:
* Aku Syrjä (s. 1959), muusikko, Heikki Syrjän veli, Seppo Syrjän poika
* Aliisa Syrjä (s. 1999), laulaja ja lauluntekijä
* Aron Syrjä (s. 2004), näyttelijä ja juontaja
* Eino Syrjä (1928–2002), metsäalan yrittäjä ja SMP:n kansanedustaja
* Elias Syrjä (s. 1998), freestylehiihtäjä
* Heikki Syrjä (s. 1969), käsikirjoittaja, Aku Syrjän Veli, Seppo Syrjän poika
* Heli Syrjä (s. 1967), judoka
* Ilta-Saima Syrjä (1924–2010), kirjailija, Pentti Syrjän puoliso
* Jaakko Syrjä (1926–2022), kirjailija, Juho Syrjän poika, Juhani Syrjän ja Seppo Syrjän veli, Martti Syrjän ja Mikko Syrjän isä
* Juhani Syrjä (s. 1943), kirjailija, Jaakko Syrjän ja Seppo Syrjän veli
* Juho Syrjä (1900–1984), Juhani Syrjän monologiromaanin Juho päähenkilö, Jaakko Syrjän, Juhani Syrjän ja Seppo Syrjän isä
* Juuso Syrjä (s. 1975), musiikkivideo- ja mainoselokuvaohjaaja
* Martti Syrjä (s. 1959), laulaja, Mikko Syrjän veli, Jaakko Syrjän poika 
* Mikko ”Pantse” Syrjä (s. 1957), muusikko, Martti Syrjän veli, Jaakko Syrjän poika
* Pentti Syrjä (1919–2002), kenraalimajuri ja kirjailija
* Seppo Syrjä (1930–2025), pilapiirtäjä, Jaakko Syrjän ja Juhani Syrjän veli.
Särmä

**Särmä** voi tarkoittaa seuraavia asioita:

* särmä, geometriassa avaruuskappaleen kärkiä yhdistävä jana
* särmä, graafiteoriassa suuntaamaton kaari
* Särmä, harjavaltalainen rockpop-yhtye
* Särmä sukunimenä:
** Saara Särmä (s. 1975), suomalainen tutkija, taiteilija ja feministi.
Hubertus von Hohenlohe

**Hubertus von Hohenlohe** (s. 2. helmikuuta 1959 México) on aatelista syntyperää oleva alppihiihtäjä ja poplaulaja. Alppihiihdossa hän edustaa Meksikoa.

Hän asui kymmenen ensimmäistä elinvuottaan Espanjassa, josta muutti Itävaltaan. Siellä hänellä on edelleen vaikutusvaltainen asema muun muassa esiintyjänä. Nykyään Hubertus von Hohenlohe asuu pääosin Liechtensteinissa ja Espanjan Marbellassa. 

Alppihiihdon suhteen hänellä on paras menestys maailmancupista vuodelta 1981 Madonna di Campigliossa, jossa hän sai alppiyhdistetyssä viidennen sijan, joskin kilpailuun osallistui vain viisi laskijaa. 

Talviolympialaisiin hän on osallistunut Sarajevossa 1984, Calgaryssä 1988, Albertvillessä 1992, Lillehammerissa 1994, Vancouverissa 2010 ja Sotšissa 2014. Alppihiihdon MM-kilpailuihin hän on osallistunut vuosina 1982, 1985, 1987, 1989, 1991, 1993, 1996, 1997, 1999, 2001, 2003, 2005, 2009, 2011, 2013, 2015, 2017, 2019, 2021, 2023 ja 2025. Hohenlohe perusti Meksikon hiihtoliiton vuonna 1981.

## Aiheesta muualla
* 
*
La Berrichonne de Châteauroux

**La Berrichonne de Châteauroux** on vuonna 1903 perustettu ranskalainen jalkapalloseura Châteauroux'n kaupungista, Indren departementista.

## Saavutukset
* Ligue 2-mestaruudet: 1 (1997)
* Coupe de France
**Hopeaa: 2004

## Entisiä pelaajia

*  Dominique Bijotat
*  Stéphane Dalmat
*  Thomas Dossevi
*  Florent Malouda
*  Yazid Mansouri
*  Steve Savidan
*  Olivier Tébily
*  Kari Ukkonen

## Aiheesta muualla
* Joukkueen viralliset sivut
Šavuot

**Šavuot** (, "viikot") on yksi juutalaisten kolmesta pyhiinvaellusjuhlasta. Šavuot eli viikkojuhla päättää pesahista alkaneen omer-laskennan, joka kestää 49 päivää eli seitsemän viikkoa. Šavuot on myös sadonkorjuujuhla ja kesän alkamisen juhla.

Raamatussa juhlaan viitataan useilla nimillä: leikkuujuhla (חג הקציר, *hag ha-katsir*; 2. Moos 23:16), viikkojuhla (חג שבעות, *hag šavuot*; 5. Moos 10:16) ja ensihedelmien juhla (יום הבכורים, *jom ha-bikkurim*; 4. Moos 28:26). Uudessa testamentissa siitä käytetään nimitystä helluntai, ja kristillinen helluntai onkin suunnilleen samaan aikaan kuin juutalaisten šavuot.

Šavuotia vietetään sivan-kuun kuudentena päivänä. Monissa juutalaisyhteisöissä Israelin ulkopuolella sitä vietetään kahden päivän ajan.

Šavuot on pesahin ja sukkotin ohella yksi Toorassa säädetyistä vuotuisista pyhiinvaellusjuhlista, *šaloš regalim*. Termin alkuperä on heprean sana *regel*, jalka. Kysymyksessä ovat kolme juhlaa, jolloin juutalaisten tulisi vaeltaa Jerusalemin temppeliin erityisiä juhlamenoja varten.

## Sadonkorjuujuhla

Muinaisessa Israelissa sadonkorjuu aloitettiin ohran leikkaamisella pesahin aikaan ja päätettiin vehnänkorjuuseen šavuotina. Šavuot oli siten viljankorjuun päättävä juhla samalla tavalla kuin sukkot päätti hedelmien sadonkorjuun. Israelilaisten käskettiin tuoda pyhäkköön maan parhaat antimet (2. Moos. 34:26, 3. Moos. 29:15–16, 5. Moos 16:9–19).

## Tooran antamisen juhla

Šavuotina juutalaiset juhlivat sadonkorjuun lisäksi myös kymmenen käskyn vastaanottamista. Tarkasta Tooran antamisen päivästä väitellään, mutta monet rabbit uskovat sen olleen juuri sivan-kuun kuudes päivä. Raamattu kertoo israelilaisten saapuneen Siinain erämaahan uuden kuun aikaan (2. Moos. 19:1), ja rabbiinisen kirjallisuuden mukaan Jumala antoi kymmenen käskyä Moosekselle seuraavana lauantaina.

Šavuotin viettämisen perinteisiin kuuluu yön valvominen synagogassa Tooraa lukien. Tanakhista luetaan otteita tärkeimmistä kirjoista, Ruutin kirja kuitenkin kokonaisuudessaan, koska sen tarina sijoittuu sadonkorjuun aikaan. Tapana on myös koristella koti ja synagoga kasvein ja kukin.

## Lähteet

*

## Aiheesta muualla

* lubavitch.fi: Shavuot 
* Judaica-guide: Shavuot
Aatami Hermanni Karvonen

**Aatami Hermanni (Adam Herman) Karvonen** (3. tammikuuta 1865 Leppävirta – 27. elokuuta 1937 Mehiläisen sairaala, Helsinki) oli nuorsuomalainen kansakoulunopettaja ja Helsingin työväenyhdistyksen  puheenjohtaja. Hänestä toimi yhdistyksen perustaman *[[Työmies]]*-lehden ensimmäisenä päätoimittajana 1895–1896. 

## Henkilöhistoria
Karvosen vanhemmat olivat maanviljelijä Aatami Karvonen ja Johanna Lipponen. Hän valmistui kansakoulunopettajaksi 1888. Karvonen oli kansakoulunopettajana Helsingissä 1892 ja 1904–1905, Pohjois-Savon kansanopiston opettajana 1893–1894 ja Helsingin kaupungin työnvälitystoimiston johtajana 1903–1927. Hän oli jäsen työttömyysvakuutuskomiteassa 1908–1909 ja työnvälityskomiteassa 1917. Karvosen on katsottu edistäneen Suomen julkisen työnvälitysjärjestelmän syntymistä.

Karvonen oli Työmies-lehden päätoimittaja 1895–1896, Lukutupa-lehden päätoimittaja 1901–1903, Suomen työväen valtuuskunnan sihteeri 1897–1901 sekä eduskunnan työväen asiain valiokunnan sihteeri 1907 ja 1908. Karvosen aikana Työmies-lehti oli maltillinen ja myötäili 1800–luvun kansallisen herätyksen tavoitteita. Painoylihallitus antoi hänelle silti huhtikuussa 1895 varoituksen yhteiskunnalle vahingollisesta kirjoittelusta. Karvonen erosi päätoimittajan tehtävästä 1896. 

Karvonen oli säätyvaltiopäivillä porvarissäädyssä Helsingin edustaja 1904–1905. Hän oli Helsingin kaupungin köyhäinhoitolautakunnan jäsen 1913–1920 ja nuorsuomalaisen puolueen keskustoimikunnan jäsen 1906–1916 sekä rahastonhoitaja 1914–1916. 

Karvonen teki useita opintomatkoja Saksaan, Sveitsiin ja Sakndinavian maihin tutustuen erityisesti työväestön oloihin. Hän kirjoitti yhteiskunnallisista kysymyksistä Päivälehteen ja Helsingin Sanomiin. Karvonen oli myös Helsingin Sanomien kirjapainon johtokunnan jäsenenä.

## Julkaisuja
* *Mihin pyritään?: silmäyksiä Suomen työväenliikkeeseen*; kirj. Oskar Groundstroem ja A. H. Karvonen. Työväen valtuuskunnan kirjasia 1. Otava 1898
* *Katsaus ammattioppilaiden paikanvälityksen järjestelyyn Tanskassa, Norjassa ja Ruotsissa sekä näkökohtia ammattioppilaiden paikanvälityksen järjestämisestä Suomessa*. Helsingin käsityö- ja tehdasyhdistyksen valtuutettujen asettaman komitean pyynnöstä laatinut A. H. Karvonen. Helsingin käsityö- ja tehdasyhdistys, Helsinki 1918

## Lähteet
Mehetia

**Mehetia** eli **Meetia** on tuliperäinen saari Ranskan Polynesiassa. Se kuuluu Seurasaariin. Saari, jolla ei ole asutusta, sijaitsee 95 kilometriä Tahitilta itään. Mehetian pinta-ala on 2,6 neliökilometriä. Saaren korkein kohta on 435 metriä merenpinnan yläpuolella. Eurooppalaiset löysivät Mehetian vuonna 1767.

## Lähteet